ગણેશને દૂધ પીતાં કરવામાં કોને રસ હતો તેનું રહસ્ય કદી જાહેર નહીં થાય, તેમ સોશિઅલ મીડિયામાં બંધ રાખવાનો છે એવી મીસચીફ કોણે ફેલાવી હતી તેનું રહસ્ય જાણવા પણ કોશિશ નહીં થાય. અથવા તો આ પણ એક કોરી કલ્પના જ હોય અને અનાયાસે કોઈએ કરેલી મસ્તી વ્યાપક થઈ અને થોડું નુકસાન કરી ગઈ તેવું પણ બની શકે.કોઈએ ઇરાદાપૂર્વક સોશિઅલ મીડિયાનો ઉપયોગ દૂધ પીતાં ગણેશ જેવી ઘટનાનું પુનરાવર્તન કરવા માટે કર્યો; અથવા તો સોશિઅલ મીડિયામાં મોકળું મેદાન જોઈને રખડવા આવી ચડેલા નાદાન લોકોનું અટકચાળું આખા દેશમાં ફેલાઈ ગયું. આ બેમાંથી કોઈ એક સાચી વાત હશે તેવી કલ્પના છે. કે પછી કલ્પના કરતાંય જુદી કંઈક વાસ્તવિકતા હશે. બે ધારેલી અને એક અણધારી ત્રણેયમાંથી જે પણ સ્થિતિ હોય, ત્રણેયમાં વિચાર કરવા જેવો છે.